Solfejio. Solfejio (ital. solfeggio, "sol" va "fa" musiqa tovushlari nomidan) —1) musiqa uquvini rivojlantirishga moʻljallangan oʻquv fani. Notaga qarab kuylash, kuylarni eshitib notaga yozib olish hamda ularni tahlil etish kabi mashqlardan iborat. Oʻzbekiston musiqa taʼlimi tizimining barcha bosqichlarida, shuningdek, umumtaʼlim maktablarida ("musiqa" fani tarkibida) oʻtiladi; 2) maxsus vokal mashqlar (qarang Vokaliz).